《范正献书毕帖赞》
宋代·岳珂

士之以道义相从，岂计其功，
而况乎公。当其任紬绎唐事之寄，
所以极简编之从容。亦既上成书于迩英，
而公犹得以三百年之鉴，信其遗风。
则是一纪之淹，乃所以就百世之功。
石渠兰台，片言帝聪，
考盘弗为，皦然初终，
尤以见公子于元丰。盖尽其魏阙之心，
而裕陵之于温国，未尝不知其畎亩之忠也。
此帖之存，公心天通。
诋斥之诬，吁嗟麟穷。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。